wickkiey/tamil-wikipedia-chunked huggingface dataset:
# 1460

## நிகழ்வுகள்

- சூன் 26 &ndash; ரோசாப்பூப் போர்கள்: வாரிக் ஆட்சியாளர் ரிச்சார்ட் நெவில், நான்காம் எட்வர்ட் தமது படையினருடன் இங்கிலாந்து வந்து, இலண்டனை சென்றடைந்தனர்.
- சூலை 19 &ndash; ரோசாப்பூப் போர்கள்: இலண்டன் கோபுரம் யோர்க்கினரிடம் சரணடைந்தது.
- சூலை 10 &ndash; ரோசாப்பூப் போர்கள்: நோர்தாம்ப்டன் சண்டையில் ரிச்சார்ட் நெவில், நான்காம் எட்வர்டு இலங்காஸ்டர் இராணுவத்தைத் தோற்கடித்து, இங்கிலாந்தின் ஆறாம் என்றி மன்னரை சிறைப்பிடித்தனர்.
- ஆகத்து 3 &ndash; இசுக்கொட்லாந்தின் இரண்டாம் யேம்சு மன்னர் அவரது சொந்த பீரங்கி ஒன்று வெடித்ததில் கொல்லப்பட்டார்.
- தக்காணப் பீடபூமியில் கடும் பஞ்சம் ஏற்பட்டது.
# ஆவடை இரகுநாத தொண்டைமான்

**ராய ரகுநாத ராய வஜ்ரிடு ராய மண்ணித ராய ஆவடை ரகுநாத தொண்டைமான்** (இறப்பு 1661) என்பவர் கறம்பக்குடியைச் சேர்ந்த ஒரு கள்ளர் குறுநிலத் தலைவராவார். இவர் விஜய நகரப் பேரரசின் கூட்டமைப்புக்கு உட்பட்டு இருந்தவராவார்.
# ஆவடை இரகுநாத தொண்டைமான்

## பிறப்பு மற்றும் துவக்கக்கால வாழ்க்கை

ஆவடை ரகுநாத தொண்டைமான் கறம்பக்குடியில் 17 ஆம் நூற்றாண்டின் துவக்கத்தில் பிறந்தார். இவர் திருமலை தொண்டைமான் என்பவரின் மரபு வழியில் வந்தவர். திருமலை தொண்டாமான் அக்காலத்தில் தொண்டை நாடு அல்லது தொண்டை மண்டலத்தில் இருந்த திருப்பதியில் இருந்து அன்புக்கோயிலில் குடியேறியவர்.
# ஆவடை இரகுநாத தொண்டைமான்

## வாழ்க்கை

விசய நகர மன்னர் மூன்றாம் ஸ்ரீரங்க ராஜாவுக்காக 1639 இல் ஆவடி ரகுநாத தொண்டாமான் தற்போதைய புதுக்கோட்டைப் பகுதியை பரவ ராய மரபினரிடமிருந்து கைப்பற்றினார். இதனால் மூன்றாம் ஸ்ரீரங்க ராஜா இவருக்கு ராய ரகுத ராய வஜ்ஜிரடு ராய மன்னிடுராய என்னும் பட்டத்தை அளித்தார். ஆவடை ரகுநாத தொண்டாமான் 1661 இல் இறந்தார். இவருக்குப் பின் இவரது மகன் இரகுநாதராய தொண்டைமான் பொறுப்புக்கு வந்தார். இந்த மரபினரே புதுக்கோட்டை அரசர்களாவர்.
# தீபன் சக்ரவர்த்தி

**தீபன் சக்ரவர்த்தி** (*Deepan Chakravarthy*) ஓர் இந்தியத் திரைப்படப் பின்னணிப் பாடகரும், நடிகரும் ஆவார். இவர் தமிழ்த் திரையுலகின் முதல் பின்னணிப் பாடகரான இசைத் தென்றல் திருச்சி லோகநாதனின் மகனாவார்.
# தீபன் சக்ரவர்த்தி

## இசைப்பயணம்

தீபன் சக்ரவர்த்தி தன் இசைப்பயணத்தை 1974 ஆம் ஆண்டு தொடங்கினார். பல்வேறு மேடை நிகழ்ச்சிகளில் பாடிப் புகழ்பெற்றார். 1975 ஆம் ஆண்டு முதன் முதலாக அகில இந்திய வானொலி நிலையத்தில் பாடுவதற்காக இசையமைப்பாளர் டி. ஆர். பாப்பாவினால் அறிமுகம் செய்யப்பட்டார். அதே ஆண்டு பொதிகைத் தொலைக்காட்சியிலும் தஞ்சை வாணன் அறிமுகம் செய்தார். 1978 ஆம் ஆண்டிலிருந்து நிறைய மேடை நிகழ்ச்சிகளில் பல்வேறு நாடுகள் சென்று பாடி வந்தார்.
# தீபன் சக்ரவர்த்தி

## நடிகராக

தீபன் சக்கரவர்த்தி ஜி. என். ரங்கராஜன் இயக்கிய ராணித்தேனீ படத்தில் கதாநாயகனாக நடித்துள்ளார். ஈரோடு முருகேஷ் இயக்கிய மாறுபட்ட கோணங்கள் திரைப்படத்தில் நடித்துள்ளார். இவர் 2007 ஆம் ஆண்டில் வெளிவந்த வீரமும் ஈரமும் என்னும் தமிழ்ப் படத்தில் காவல்துறை அதிகாரியாக நடித்துள்ளார்.  
தூர்தர்சனில் "எத்தனை மனிதர்கள்", சன் தொலைக்காட்சியின் "மேகலா", இராஜ் தொலைக்காட்சியின் "ஆறு மனமே ஆறு" போன்ற பல தமிழ்த் தொலைக்காட்சித் தொடர்களிலும் நடித்தார். இவர் சன் தொலைக்காட்சியின் "மகராசி" தொடரிலும் நடித்தார்.
# ஆர்க்டிக் பெருஞ்சூறாவளி

**ஆர்க்டிக் பெருஞ்சூறாவளி** *(Great Arctic Cyclone)* 2012 ஆம் ஆண்டு ஆகத்து மாதத்தின் முற்பகுதியில் ஆர்க்டிக் பெருங்கடலில் மையங்கொண்ட ஒரு வெப்பமண்டல சேய்மைப்புயல் ஆகும். ஆர்க்டிக் சமுத்திரத்தில் பெரும்பாலும் குளிர் காலத்தில் மட்டும் தோன்றும் இத்தகைய புயல்கள் கோடை காலத்தில் தோன்றுவது மிகவும் அரிதாகும். 1979 ஆம் ஆண்டு தொடங்கிய செயற்கைக் கோள் கண்காணிப்புத் தரவுப் பதிவுகளில் 13 ஆவது வலிமையான புயலாகவும், மிகவும் வலிமையான கோடைக்காலப் புயலாகவும் 2012 ஆம் ஆண்டின் ஆர்க்டிக் பெருஞ்சூறாவளி கருதப்படுகிறது.  
2012 ஆம் ஆண்டில் தோன்றிய இந்த ஆர்க்டிக் பெருஞ்சூறாவளியால் கடல் பனிக்கட்டிகள் எதுவும் உருகவில்லை என்றாலும் இப்புயல் விளைவாக ஏற்பட்ட கடல் கொந்தளிப்பு காரணமாக , ஆழ்கடலில் இருந்து மேலே வந்த சூடான உப்புநீர், கடல் பனிக்கட்டிகளின் உருகுதலுக்கு காரணமாக இருக்கலாம் என நம்பப்படுகிறது.
# எஸ். என். சுரேந்தர்

**௭ஸ். ௭ன் சுரேந்தர்** (*S. N. Surendar*) தமிழ்த் திரைப்படப் பின்னணிப் பாடகரும், பின்னணிக் குரல் கலைஞருமாவார். தமிழ், தெலுங்கு, மலையாளம், கன்னடம் ஆகிய மொழிகளில் பல்வேறு இசையமைப்பாளர்களின் இசையில் 500-இற்கும் மேற்பட்ட பாடல்களைப் பாடியுள்ளார். இவர் ஒரு தொழில்முறை பின்னணிக்குரல் கலைஞராகவும் உள்ளார். ஏறத்தாழ 600 திரைப்படங்களுக்கு பின்னணிக்குரல் கொடுத்துள்ளார். அவற்றில் 75-இற்கும் மேற்பட்ட திரைப்படங்களில் நடிகர் மோகனுக்கு பின்னணி பேசியுள்ளார். சுரேந்தர் *யாகசாலை* என்ற திரைப்படத்தில் நடித்துள்ளார்.
# எஸ். என். சுரேந்தர்

## தனிப்பட்ட வாழ்க்கை

சுரேந்தரின் மூத்த மகள் பல்லவி சுரேந்தர் ஒரு பின்னணிப் பாடகராவார். அவர் துபாயில் குடியேறியுள்ளார். சுரேந்தரின் மகன் ஹரி பிரசாந்த் அந்நியன் திரைப்படத்தில் இளம் விக்ரம் கதாபாத்திரத்தில் நடித்தார்.
# எஸ். என். சுரேந்தர்

## திரைப்படப் பட்டியல்

### நடித்த திரைப்படங்கள்

| ஆண்டு | திரைப்படம் | இயக்குநர் | குறிப்புகள் |
| --- | --- | --- | --- |
| 1980 | யாகசாலை |  |  |
| 1992 | நாளைய தீர்ப்பு |  |  |
| 1998 | உரிமைப் போர் | விருந்தினர் தோற்றம் |  |
| 1998 | பிரியமுடன் |  |  |
| 1999 | நெஞ்சினிலே | எஸ். ஏ. சந்திரசேகர் |  |
| 2007 | சென்னை 600028 | வெங்கட் பிரபு |  |
| 2008 | அய்யா வழி |  |  |
| 2015 | திரைப்பட நகரம் |  |  |
| 2016 | சென்னை 600028 II | வெங்கட் பிரபு | } |
# எஸ். என். சுரேந்தர்

## திரைப்படப் பட்டியல்

### பின்னணிக்குரல் கலைஞராக

| பிரதாப் போத்தன் | நெஞ்சத்தைக் கிள்ளாதே (1980) அம்மா (1982) புதுமைப் பெண் (1984) மனைவி ரெடி (1987) |  |  |
| --- | --- | --- | --- |
| எஸ். பி. பாலசுப்பிரமணியம் | பிரியமானவளே | திரைப்படத்தின் இறுதிக்கட்ட காட்சிகளுக்கு மட்டுமே பின்னணிக் குரல் கொடுத்துள்ளார். |  |
| ராஜ்குமார் சேதுபதி | சூலம் (1980) |  |  |
| அனந்த் நாக் | வீரன் |  |  |
| மோகன் சர்மா | சலங்கை ஒலி (1983) |  |  |
| ஸ்ரீநாத் | இரயில் பயணங்களில் (1981) |  |  |
| மோகன் | கிளிஞ்சல்கள் (1981) திரைப்படம் முதற்கொண்டு கிருஷ்ணன் வந்தான் திரைப்படம் வரை (1987) | 1981 முதல் 1987 வரை |  |
| கார்த்திக் | அலைகள் ஓய்வதில்லை (1981) பாடும் பறவைகள் (1985) |  |  |
| விஜயகாந்த் | சட்டம் ஒரு இருட்டறை (1981) சாட்சி (1983) வெற்றி (1984) |  |  |
| கண்ணன் | காதல் ஓவியம் (1982) |  |  |
| ரகுவரன் | ஒரு ஓடை நதியாகிறது (1983) |  |  |
| ஆனந்த் பாபு | தங்கைக்கோர் கீதம் (1983) |  |  |
| மகேஷ் | கொக்கரக்கோ (1983) |  |  |
| சிவன்குமார் | வைதேகி காத்திருந்தாள் (1984) |  |  |
| அருண் | தங்க மாமா 3டி (1985) |  |  |
| இராஜசேகர் | புதிய தீர்ப்பு (1985) |  |  |
| அர்ஜுன் | வேசம் (1985) |  |  |
| விஜய் பாபு | படிக்காதவன் (1985) |  |  |
| ரகுமான் | நிலவே மலரே (1986) வசந்த ராகம் (1986) மீண்டும் மகான் (1987) |  |  |
| நாகார்ஜுனா | என் பாடல் உனக்காக (1987) |  |  |
| இராஜா | இனி ஒரு சுதந்திரம் (1987) வளையல் சத்தம் (1987 |  |  |
| வி. இரவிச்சந்திரன் | பருவ ராகம் (1987) |  |  |
| நிழல்கள் ரவி | தென்றல் புயலானது (1989) |  |  |
| வெங்கடேஷ் | ஜெயித்துக் காட்டுவேன் (1989) |  |  |
| பிரபு ராஜ் | ஒரு புதிய கதை (1990) |  |  |
| ஹரிஷ்குமார் | நீ சிரித்தால் தீபாவளி (1991) |  |  |
| சுபலேகா சுதாகர் | அபூர்வ சக்தி 369 (1991) |  |  |
| ராஜசேகர் | செம்பருத்தி (1991) |  |  |
| நீரஜ் | இன்னிசை மழை (1992) |  |  |
| சக்தி | மனசு (2000) |  |  |
| நெடுமுடி வேணு | அந்நியன் (2005) |  |  |
| சந்திர மோகன் | ரனம் (2006)
மனமந்தா |  |  |
| விந்து தாரா சிங் | ஸ்ரீ ராம ராஜ்யம் (2011) | தமிழ்ப் பதிப்பில் மட்டும் | } |
# எஸ். என். சுரேந்தர்

## விருதுகள்

- சுரேந்தர் 1999 ஆம் ஆண்டிற்கான தமிழ்நாடு அரசின் கலைமாமணி விருது பெற்றார்.
- 2005 இல் தமிழ்நாடு அரசின் சிறந்த பின்னணிக் குரல் கலைஞருக்கான விருதைப் பெற்றார்.
# சான் மரீனோ அளவுகோல்

**சான் மரீனோ அளவுகோல்** *(San Marino Scale)* சாத்தியம் உள்ள வேற்றுக் கிரக புத்திசாலித்தனமான உயிர்களை இலக்காகக் கொண்டு, பூமியில் இருந்து மேற்கொள்ளப்படும் பரிமாற்றங்கள் தொடர்புடைய ஆபத்துக்களை மதிப்பிடுவதற்குப் பரிந்துரைக்கப்படும் ஒர் அளவுகோலாகும். 2005 ஆம் ஆண்டு சான் மரீனோவில் நடைபெற்ற மாநாட்டில் இவான் அல்மார் இந்த அளவுகோலைப் பரிந்துரைத்தார். வியாழன், சனி மற்றும் நெப்டியூன் கோள்களில் இருந்து வெளியிடப்படும் வானொலிகள் இம்மாதிரியில் கருதப்படவில்லை. பின்னர், இந்தியாவில் 2007 ஆம் ஆண்டு ஐதராபாத்தில் நடைபெற்ற, அனைத்துலக விண்வெளிப் பயணவியல் கழகத்தின் கூட்டத்தில், இவ்வமைப்பைச் சேர்ந்த வேற்றுலக உயிரி தேடல் திட்டத்தின் நிரந்தர ஆய்வுக்குழு சான் மரினோ அளவுகோலை ஏற்றுக்கொண்டது.
# சான் மரீனோ அளவுகோல்

## தரவகை அளவுகோல்

| மதிப்பு | சாத்தியமுள்ள தீங்கு |  |
| --- | --- | --- |
| 10 | வியக்கத்தக்கது |  |
| 9 | தலைசிறந்தது |  |
| 8 | மிகப்பரவலானது |  |
| 7 | உயர்வானது |  |
| 6 | கவனிக்கத்தக்கது |  |
| 5 | இடைநிலையானது |  |
| 4 | மிதமானது |  |
| 3 | சிறியது |  |
| 2 | எளியது |  |
| 1 | மிகச்சிறியது | } |
# வீட்டோ

**வீட்டோ** எனும் இலத்தீன் சொல்லிற்கு *நான் தடை செய்கிறேன்* எனப்பொருளாகும். ஒரு அமைப்பு அல்லது சட்டமியற்றும் அமைப்பு நிறைவேற்றும் தீர்மானங்களை தடை செய்வதே வீட்டோ ஆகும்.
# வீட்டோ

## வரலாறு

பண்டைய ரோம் நாட்டில் ரோமை செனட் சபையில் இயற்றும் கொடும் சட்டங்களை தடை செய்து மக்களைக் காக்க, ரோமை நாட்டு நீதிபதிகளுக்கு வீட்டோ எனும் தடை அதிகாரம் இருந்தது.
# வீட்டோ

## வரலாறு

### ஐக்கிய நாடுகள் பாதுகாப்பு அவை

ஐக்கிய நாடுகளின் பாதுகாப்பு அவையில் கொண்டு வரப்படும் தீர்மானத்தை வீட்டோ அதிகாரம் பெற்ற நாடுகளான சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து) மற்றும் ஐக்கிய அமெரிக்கா ஆகிய ஐந்து நாடுகளுக்கு உள்ளது.
# வீட்டோ

## வரலாறு

### ஐக்கிய அமெரிக்கா நாடுகள்

ஐக்கிய அமெரிக்க நாடுகளின் கீழவை மற்றும் செனட் அவையில் இயற்றிய சட்டங்களை, அந்நாட்டின் அதிபருக்கு தடை செய்யும் அதிகாரம் உள்ளது.
அமெரிக்க நாட்டு அதிபர் வீட்டோ அதிகாரத்தின் மூலம் தடை செய்த ஒரு சட்டத்தை, மீண்டும் அந்நாட்டின் கீழவையிலும்; மேலவையிலும் மூன்றில் இரண்டு பங்கு உறுப்பினர்களின் வாக்குகளால் நிறைவேற்றப்ப்படலாம்.
எ. கா. செப்டம்பர் 11, 2001 தாக்குதல்கள் தொடர்பாக சவுதி அரேபியா மீது வழக்கு தொடுக்க வழி செய்யும் சட்ட மசோதாவிற்கு, அந்நாட்டின் அதிபர் பராக் ஒபாமாவின் வீட்டோ அதிகாரத்தை மீறி, அந்நாட்டு நாடாளுமன்றம் ஒப்புதல் வழங்கியுள்ளது.
# அமிர்சர் ஏரி

**அமிர்சர் ஏரி** அல்லது **ஹமிர்சர் ஏரி** (*Hamirsar Lake*); இது, இந்தியாவின், குஜராத் மாநில கட்ச் மாவட்டத்திலுள்ள, புஜ் நகரத்தின் இதயப் பகுதியில் மனிதர்களால் உருவாக்கப்பட்ட மிகப்பெரிய ஏரியாகும். 450 ஆண்டுகள் பழைமையான இந்த அமிர்சர் ஏரி, ஜடேஜாவின் (*Jadeja*) ஆட்சியாளரும், மற்றும் புஜ் நகரை நிறுவியவருமான "ராவ் அமீர்" (*Rao Hamir (1472-1524*) என்பவரால் நிர்மாணிக்கப்பட்டதாகும். பல பத்தாண்டுகளாக (*பல தசாப்தங்களாக*) உப்பு மற்றும் வறண்ட பூமியாக காணப்பட்ட கட்ச் மாவட்டம், இந்த ஏரியை உருவாக்கிய பின்னர் அப்பகுதி பாலைவனச்சோலையாக மாற்றம் பெற்றது. மூன்று ஆறுகளின் முதன்மை வரத்தாக அமையப்பெற்ற ஹமிர்சர் ஏரி, புஜ் நகரின் தண்ணீர்த் தேவைகளை நிறைவுசெய்கிறது.
# விக்கிப்பீடியா:Statistics/weekly/2-Oct-2016
| 119 | 175.157.203.102 | 0 | 1 | 0 | 0 | 0 | 0 | 0 | 1 | 0 |  |
| 120 | 31.45.122.227 | 0 | 1 | 0 | 0 | 0 | 0 | 0 | 1 | 71 |  |
| 121 | 223.177.149.24 | 0 | 1 | 0 | 0 | 0 | 0 | 0 | 1 | 0 |  |
| 122 | 163.47.12.98 | 0 | 1 | 0 | 0 | 0 | 0 | 0 | 1 | 8 |  |
| 123 | 45.121.5.159 | 0 | 1 | 0 | 0 | 0 | 0 | 0 | 1 | 0 |  |
| 124 | 43.239.231.48 | 0 | 1 | 0 | 0 | 0 | 0 | 0 | 1 | 28 |  |
| 125 | 2405:205:840E:917:3180:EA9D:EA47:76 | 0 | 1 | 0 | 0 | 0 | 0 | 0 | 1 | 43 |  |
| 126 | 70.31.60.81 | 0 | 1 | 0 | 0 | 0 | 0 | 0 | 1 | 159 |  |
| 127 | Ercé | 0 | 1 | 0 | 0 | 0 | 0 | 0 | 1 | 119 |  |
| 128 | 112.134.113.87 | 0 | 1 | 0 | 0 | 0 | 0 | 0 | 1 | 132 |  |
| 129 | SASIKUMAR | 0 | 0 | 0 | 0 | 0 | 0 | 1 | 1 | 0 |  |
| 130 | Amitybrandmark | 0 | 0 | 0 | 0 | 0 | 0 | 1 | 1 | 0 |  |
| 131 | 86.99.187.131 | 0 | 1 | 0 | 0 | 0 | 0 | 0 | 1 | 661 |  |
| 132 | Rajesh14031972 | 0 | 1 | 0 | 0 | 0 | 0 | 0 | 1 | 321 |  |
| 133 | Archaeodontosaurus | 0 | 1 | 0 | 0 | 0 | 0 | 0 | 1 | 30 |  |
| 134 | Stefan Knauf | 0 | 0 | 0 | 0 | 0 | 0 | 1 | 1 | 0 |  |
| 135 | இரா.சுமதி | 0 | 1 | 0 | 0 | 0 | 0 | 0 | 1 | 1095 |  |
| 136 | 117.216.13.217 | 0 | 1 | 0 | 0 | 0 | 0 | 0 | 1 | 0 |  |
| 137 | 61.245.173.114 | 0 | 1 | 0 | 0 | 0 | 0 | 0 | 1 | 2 |  |
| 138 | 117.221.215.195 | 0 | 1 | 0 | 0 | 0 | 0 | 0 | 1 | 6 |  |
| 139 | 80.187.122.164 | 0 | 1 | 0 | 0 | 0 | 0 | 0 | 1 | 1 |  |
| 140 | 101.222.254.21 | 0 | 1 | 0 | 0 | 0 | 0 | 0 | 1 | 1 |  |
| 141 | Great Brightstar | 0 | 0 | 0 | 0 | 1 | 0 | 0 | 1 | 0 |  |
| 142 | 2405:205:840C:8DEF:A315:EC29:2E28:EF52 | 0 | 1 | 0 | 0 | 0 | 0 | 0 | 1 | 12 |  |
| 143 | 101.222.226.1 | 0 | 1 | 0 | 0 | 0 | 0 | 0 | 1 | 0 |  |
| 144 | Nihil kumar | 0 | 1 | 0 | 0 | 0 | 0 | 0 | 1 | 4 | } |
# உலகக் கட்டிடக்கலை நாள்

**உலகக் கட்டிடக்கலை நாள்** (*World Architecture Day*) ஆண்டுதோறும் அக்டோபர் மாதத்தின் முதலாவது திங்கட்கிழமை அன்று கொண்டாடப்படுகிறது. சர்வதேச கட்டிடக் கலையினர் ஒன்றியம் 2005 ஆம் ஆண்டில் உலக கட்டிடக்கலை தினத்தை அறிவித்து கொண்டாடி வருகிறது. நமது வருங்கால நகரங்களையும் குடியிருப்புகளையும் வடிவமைப்பதில் உள்ள கூட்டுப் பொறுப்பை உலகிற்கு எடுத்துணர்த்தும் பொருட்டு இந்நாள் கொண்டாடப்படுகிறது.  
கட்டிடக்கலை என்பது கட்டிடங்கள் வடிவமைப்புச் செய்வதற்கான கலையும், அறிவியலும் ஆகும். கட்டிடக் கலையானது கணிதம், அறிவியல், கலை, தொழில்நுட்பம், சமூக அறிவியல், அரசியல், வரலாறு, தத்துவம் போன்றவற்றுடன் தொடர்புடைய ஒரு பல்துறைக்களமாகும்.
# கணிதத்தில் சமச்சீர்மை

கணிதத்தில் **சமச்சீர்மை** அல்லது **சமச்சீர்** (*Symmetry*) ஆனது, வடிவவியலில் மட்டுமல்லாது ஏனைய பிரிவுகளிலும் காணப்படுகிறது. ஒரு பொருளானது குறிப்பிட்ட சில உருமாற்றங்களின்கீழ் அதன் சில அளவீடுகள் மாற்றமுறாமல் அமையும் பண்பே சமச்சீர்மையாகும். ஒரு கட்டமைப்புள்ள பொருள் *X* ஐ அதன் கட்டமைப்பு மாறாமல் *X* ஆகவே மாற்றும் கோப்பாக சமச்சீர் அமைகிறது. எடுத்துக்காட்டாக,  
- *X* என்பது வேறெந்த கூடுதலமைப்பும் கொண்டிராத கணமெனில், சமச்சீரானது அக்கணத்தை அதே கணத்திற்கு இணைக்கும் இருவழிக்கோப்பாகும். இதன் விளைவாக வரிசைமாற்றுக் குலங்கள் கிடைக்கின்றன.
- *X* என்பது மெட்ரிக் வெளியிலமைந்த ஒரு தளத்தின் புள்ளிகளின் கணமெனில் சமச்சீரானது அக்கணத்தை அதே கணத்துடன் இணைக்கும் இருவழிக்கோப்பாக இருக்கும். மேலும் இந்த இருவழிக்கோப்பின் கீழ் *X* இன் எந்தவிரு புள்ளிகளுக்கு இடைப்பட்ட தூரம் மாறாமல் பாதுகாக்கப்படும். அதாவது இக்கோப்பு ஒரு சமவளவை உருமாற்றமாகும்.
# கணிதத்தில் சமச்சீர்மை

## வடிவவியலில் சமச்சீர்

ஒரு வடிவவியல் வடிவை இரண்டு அல்லது இரண்டுக்கும் மேற்பட்ட முற்றொத்த துண்டுகளாகப் பிரிக்க முடியுமானால் அவ்வடிவம் சமச்சீரானதாகக் கொள்ளப்படுகிறது. அதாவது, முழுவடிவில் மாற்றமின்றி வடிவின் தனித்தனிப் பகுதிகளை நகர்த்தும், ஒரு உருமாற்றம் இருக்குமானால் அவ்வடிவம் சமச்சீர்மை உடையது. இவ்வகையான சமச்சீர்மையானது அவ்வடிவின் தனித்தனித் துண்டுகள் அடுக்கப்பட்ட அமைவு அல்லது உருமாற்றத்தின் வகையைப் பொறுத்தது:  
- ஒரு வடிவின் வழியே செல்லும் கோடொன்று ஒன்றுக்கொன்று ஆடி எதிருருக்களாக அமையும் இரு துண்டுகளாக அவ்வடிவைப் பிரிக்குமானால் அவ்வடிவம் எதிரொளிப்பு சமச்சீர்மை கொண்டதாகும்.
- ஒரு வடிவை அதன் மொத்தவடிவில் எந்தவொரு மாற்றமில்லாமல் ஒரு நிலையான புள்ளியைப் பொறுத்துச் சுழற்ற முடியுமானால் அவ்வடிவம் சுழற்சி சமச்சீர்மை கொண்டதாகும்.
- ஒரு வடிவை அதன் மொத்த வடிவில் எந்தவொரு மாற்றமில்லாமல் பெயர்ச்சியடையச் செய்ய முடியுமானால் அவ்வடிவம் பெயர்ச்சி சமச்சீர்மை கொண்டதாகும்.
- முப்பரிமாண வெளியிலமைந்த ஒரு பொருளை ஒரு கோட்டில் (”திருகு அச்சு”) ஒரே சமயத்தில் பெயர்க்கவும், சுழற்றவும் முடியுமானால் அப்பொருள் திருகுசுருள் சமச்சீர்மை கொண்டதாகும்.
- பெருக்கம் அல்லது குறுக்கத்தால், ஒரு பொருளின் வடிவில் மாற்றமுறவில்லை எனில் அப்பொருள் அளவுமாற்றச் சமச்சீர்மை கொண்டதாகும். பகுவலும் ஒருவகையான அளவேற்ற சமச்சீர்மையுடையதாகும். பகுவலின் சிறு பகுதிகள் அதன் பெரிய பகுதிகளோடு வடிவொத்தவையாக இருக்கும்.
- சறுக்கு எதிரொளிப்பும், சுழல் எதிரொளிப்பும் சமச்சீர்களாகும்.
# கணிதத்தில் சமச்சீர்மை

## நுண்கணிதத்தில் சமச்சீர்மை

### இரட்டைச் சார்புகள்

*f*(*x*) , மெய்யெண் மாறியில் வரையறுக்கப்பட்ட ஒரு மெய்மதிப்புச் சார்பு, இரட்டைச் சார்பு எனில் பின்வருமாறு வரையறுக்கப்படுகிறது:  
*f* இன் ஆட்களத்திலுள்ள அனைத்து *x* களுக்கும்,
:<math>
f(x) = f(-x). \,</math>  
இரட்டைச் சார்பின் வரைபடம் *y*-அச்சைப் பொறுத்து சமச்சீரானது.  
எடுத்துக்காட்டுகள்:  
- தனிமதிப்புச் சார்பு: <math> f(x) = |x|</math>
- <math> f(x) = x^2</math>,
- <math> f(x) = x^4</math>
- முக்கோணவியல் சார்பு: <math> f(x) = cosx,</math>
- அதிபரவளையச் சார்பு: <math> f(x) = coshx,</math>
# கணிதத்தில் சமச்சீர்மை

## நுண்கணிதத்தில் சமச்சீர்மை

### ஒற்றைச் சார்புகள்

மெய்யெண் மாறியில் வரையறுக்கப்பட்ட ஒரு மெய்மதிப்புச் சார்பு *f*(*x*), ஒற்றைச் சார்பு எனில் பின்வருமாறு வரையறுக்கப்படுகிறது:  
*f* இன் ஆட்களத்திலுள்ள அனைத்து *x* களுக்கும்,
:<math>
-f(x) = f(-x), \,
</math>
::அல்லது
:<math>
f(x) + f(-x) = 0. \,
</math>  
ஒற்றைச் சார்புகளின் வரைபடம் ஆதிப்புள்ளியைப் பொறுத்து சமச்சீர் சுழற்சி கொண்டிருக்கும். அதாவது ஆதிப்புள்ளியைப் பொறுத்து 180 பாகைகள் சுழற்றப்படும்போது ஒற்றைச் சார்புகளின் வரைபடத்தில் எந்தவித மாற்றமும் இருக்காது.  
எடுத்துக்காட்டுகள்:
- <math>f(x) = x \, </math>
- <math>f(x) = x^3 \, </math>
- <math>f(x) = sinx \, </math>
- <math>f(x) = sinhx \, </math>
- பிழைச் சார்பு <math>\operatorname{erf}(x)</math>
# கணிதத்தில் சமச்சீர்மை

## நுண்கணிதத்தில் சமச்சீர்மை

### தொகையிடல்

ஒரு ஒற்றைச் சார்பின் &minus;*A* முதல் +*A* வரையிலான வரையறுத்த தொகையின் மதிப்பு பூச்சியமாகும். (*A* முடிவுறு மதிப்பு மற்றும் &minus;*A* , *A* இவற்றுக்கிடையே இச்சார்புக்கு குத்து அணுகுகோடுகளே இல்லாமல் இருக்கவேண்டும்).  
ஒரு இரட்டைச் சார்பின் &minus;*A* முதல் +*A* வரையிலான வரையறுத்த தொகையின் மதிப்பு அச்சார்பின் 0 முதல் +*A* வரையிலான வரையறுத்த தொகையின் மதிப்பைப் போல இருமடங்காகும். (*A* முடிவுறு மதிப்பு மற்றும் &minus;*A* , *A* இவற்றுக்கிடையே இச்சார்புக்கு குத்து அணுகுகோடுகளே இல்லாது இருக்க வேண்டும். தொகையீடு ஒருங்கும்போது மட்டும், *A* முடிவிலி மதிப்பு என்றாலும் இம்முடிவு உண்மையாக இருக்கும்).
# கணிதத்தில் சமச்சீர்மை

## நுண்கணிதத்தில் சமச்சீர்மை

### தொடர்கள்

- ஒரு இரட்டைச் சார்பின் டெய்லர் தொடர் இரட்டை அடுக்கு உறுப்புகளையே கொண்டிருக்கும்.
- ஒற்றைச் சார்பின் மெக்லாரின் தொடர் ஒற்றை அடுக்கு உறுப்புகளையே கொண்டிருக்கும்..
- ஒரு காலமுறை இரட்டைச் சார்பின் ஃபூரியே தொடர் கொசைன்உறுப்புகளை மட்டுமே கொண்டிருக்கும்.
- ஒரு காலமுறை ஒற்றைச் சார்பின் ஃபூரியே தொடர் சைன்உறுப்புகளை மட்டுமே கொண்டிருக்கும்.
# கணிதத்தில் சமச்சீர்மை

## நேரியல் இயற்கணிதத்தில் சமச்சீர்மை

### அணிகளில் சமச்சீர்மை

நேரியல் இயற்கணிதத்தில், ஒரு சதுர அணியானது அதன் இடமாற்று அணிக்குச் சமமாக இருந்தால் அது சமச்சீர் அணி எனப்படும்.  
சதுர அணி *A* ஒரு சமச்சீர் அணி எனில்:
:<math>A = A^{\top}</math>  
இரு அணிகள் சமமாக இருக்கவேண்டுமானால் அவற்றின் வரிசைகள் (நிரைXநிரல்) சமமாக இருக்க வேண்டும் என்பதால் சதுர அணிகள் மட்டுமே சமச்சீர் அணிகளாக இருக்க முடியும்.  
ஒரு சமச்சீர் அணியின் உறுப்புகள் அதன் முதன்மை மூலைவிட்டத்தைப் பொறுத்து சமச்சீராக இருக்கும். எனவே,
:*A* = (*a*<sub>*ij*</sub>) அனியில்:
:*a*<sub>*ij*</sub> = a<sub>*ji*</sub> (அனைத்து சுட்டுகள் *i* மற்றும் *j* மதிப்புகளுக்கும்)  
கீழுள்ள 3×3 அணி சமச்சீரானது:
:<math>\begin{bmatrix}
1 & 7 & 3\\
7 & 4 & -5\\
3 & -5 & 6\end{bmatrix}.</math>  
ஒரு மூலைவிட்ட அணியில் முதன்மை மூலைவிட்ட உறுப்புகள் தவிர்த்த பிற உறுப்புகள் பூச்சியமாக இருக்கும் என்பதால், ஒவ்வொரு மூலைவிட்ட அணியும் சமச்சீர் அணியாக இருக்கும். அதுபோலவே எதிர் சமச்சீர் அணியின் மூலைவிட்ட உறுப்புகள் தனக்குத்தாமே எதிரெண்ணாக இருக்க வேண்டுமென்பதால் அவை அனைத்தும் பூச்சியமாகும்.
# கணிதத்தில் சமச்சீர்மை

## நுண் இயற்கணிதத்தில் சமச்சீர்மை

### சமச்சீர் குலங்கள்

*n* குறிகள் கொண்ட முடிவுறு கணத்தின் சமச்சீர் குலம் *S*<sub>*n*</sub> என்பது அக்குறிகளின் வரிசைமாற்றங்களின் தொகுப்புச் செயலியுடன், அக்குறிகளின் வரிசைமாற்றங்களாலான குலமாகும். இவ்வரிசைமாற்றங்கள், குறிகளின் கணத்திலிருந்து அதே கணத்திற்கு வரையறுக்கப்படும் இருவழிக்கோப்பாகக் கருதப்படும். *n* உறுப்புகளின் வரிசைமாற்றங்களின் எண்ணிக்கை *n*! (*n* தொடர் பெருக்கம்) என்பதால் இச்சமச்சீர் குலம் *S*<sub>*n*</sub> இன் வரிசை (உறுப்புகளின் எண்ணிக்கை) *n*! ஆகும்.
# கணிதத்தில் சமச்சீர்மை

## நுண் இயற்கணிதத்தில் சமச்சீர்மை

### சமச்சீர் பல்லுறுப்புக்கோவைகள்

*P*(*X*<sub>1</sub>, *X*<sub>2</sub>, …, *X*<sub>*n*</sub>) என்பது *n* மாறிகளில் அமைந்த ஒரு பல்லுறுப்புக்கோவை. இப்பல்லுறுப்புக்கோவையின் மாறிகளில் ஒன்றை மற்றொன்றால் பதிலிட்டாலும் பல்லுறுப்புக்கோவையில் மாற்றமில்லையெனில் அது சமச்சீர் பல்லுறுப்புக்கோவை எனப்படும்.  
*P*(*X*<sub>1</sub>, *X*<sub>2</sub>, …, *X*<sub>*n*</sub>) ஒரு சமச்சீர் பல்லுறுப்புக்கோவை மற்றும் σ என்பது மாறிகளின் கீழொட்டுகளின் (1, 2, ..., *n*) ஏதாவதொரு வரிசைமாற்றம் எனில்:  
:*P*(*X*<sub>σ(1)</sub>, *X*<sub>σ(2)</sub>, …, *X*<sub>σ(*n*)</sub>)&nbsp;=&nbsp;*P*(*X*<sub>1</sub>, *X*<sub>2</sub>, …, *X*<sub>*n*</sub>).
# கணிதத்தில் சமச்சீர்மை

## நுண் இயற்கணிதத்தில் சமச்சீர்மை

### சமச்சீர் பல்லுறுப்புக்கோவைகள்

#### எடுத்துக்காட்டுகள்

- இருமாறிகளிலமைந்த சமச்சீர் பல்லுறுப்புக்கோவை (*X*<sub>1</sub>, *X*<sub>2</sub>):
: <math>X_1^3+ X_2^3-7</math>
: <math>4 X_1^2X_2^2 +X_1^3X_2 + X_1X_2^3 +(X_1+X_2)^4</math>  
- மூன்று மாறிகளிலமைந்த சமச்ச்சீர் பல்லுறுப்புக்கோவை (*X*<sub>1</sub>, *X*<sub>2</sub>, *X*<sub>3</sub>):
: <math>X_1 X_2 X_3 - 2 X_1 X_2 - 2 X_1 X_3 - 2 X_2 X_3 \,</math>
# கணிதத்தில் சமச்சீர்மை

## நுண் இயற்கணிதத்தில் சமச்சீர்மை

### இயற்கணிதப் பொருட்களின் தன்னமைவியங்கள்

நுண் இயற்கணிதத்தில், தன்னமைவியம் (automorphism) என்பது ஒரு கணிதப் பொருளிலிருந்து அதே பொருளுக்கு அமையும் ஒரு சமவமைவியமாகும். ஒருவகையில் இது அப்பொருளின் சமச்சீர்மையாக அல்லது அப்பொருளின் அனைத்து அமைப்புகளையும் பாதுகாக்கும் கோப்பாக அமையும். ஒரு கணிதப் பொருளின் தன்னமைவியங்கள் அனைத்தும் ஒரு குலமாகும். இக்குலம் ”தன்னமைவியக் குலம்” என அழைக்கப்படும்.
# கணிதத்தில் சமச்சீர்மை

## நுண் இயற்கணிதத்தில் சமச்சீர்மை

### இயற்கணிதப் பொருட்களின் தன்னமைவியங்கள்

#### எடுத்துக்காட்டுகள்

- கணக் கோட்பாட்டில், *X* கணத்தின் உறுப்புகளின் ஏதேனுமொரு வரிசைமாற்றம் ஒரு தன்னமைவியமாகும். *X* கணத்தின் தன்னமைவியக் குலமானது *X* இன் மீதான சமச்சீர் குலம் எனவும் அழைக்கப்படும்.
- அடிப்படை எண்கணிதத்தில் முழு எண்களின் கணம் **Z** கூட்டலின் கீழ் ஒரு குலமாகும். மேலும் எதிராக்கம் (negation) இக்கணத்தின் தனித்ததொரு தன்னமைவியம். முழுஎண்களின் கணத்தை வளையமாகக் கொண்டால் அதற்கு அற்ப தன்னமைவியம் மட்டுமே உண்டு. எனவே பொதுவாக, எந்தவொரு பரிமாற்றுக் குலத்திற்கும் தன்னமைவியமாக இருக்கும்; ஆனால் வளையத்திற்கோ அல்லது களத்திற்கோ தன்னமைவியமாக இருக்காது.
# கணிதத்தில் சமச்சீர்மை

## குலக் கோட்பாட்டில் சமச்சீர்மை

### சமச்சீர் உறவு

கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு **சமச்சீர் உறவு** (*symmetric*) எனில், அவ்வுறவின்கீழ் அக்கணத்தில் உள்ள ஒவ்வொரு சோடி உறுப்புகளுக்கும், சோடியின் முதல் உறுப்புக்கு இரண்டாவது உறுப்புடன் உறவு உண்டெனில், இரண்டாவது உறுப்புக்கும் முதல் உறுப்புடன் உறவு இருக்கும்.  
*X* கணத்தில் வரையறுக்கப்பட்ட ஈருறுப்பு உறவு R ஒரு சமச்சீர் உறவு எனில்:  
:<math>\forall a, b \in X,\ a R b \Rightarrow \; b R a.</math>  
சமச்சீர் உறவானது எதிர்சமச்சீர் உறவுக்கு நேர் எதிரானதல்ல என்பதும் குறிப்பிடத்தக்கது.
# கணிதத்தில் சமச்சீர்மை

## வகையீட்டுச் சமன்பாடுகளின் சமச்சீர்

ஒரு வகையீட்டுச் சமன்பாட்டை எந்தவொரு மாற்றமுமின்றி விட்டுவைக்கும் உருமாற்றம் அச்சமன்பாட்டின் சமச்சீர் ஆகும். வகையீட்டுச் சமன்பாடுகளைத் தீர்ப்பதற்கு இச்சமச்சீர்கள் உதவியாய் இருக்கும்.  
ஒரு வகையீட்டுச் சமன்பாட்டுத் தொகுதியின் எதிரொளிப்பு சமச்சீர்மை என்பது அத்தொகுதியின் தொடர் சமச்சீராகும். ஒரு சாதாரண வகையீட்டுச் சமன்பாட்டின் வரிசைக் குறைப்பின் மூலம் அச்சமன்பாட்டை எளிதானதாக்க கோட்டு சமச்சீர் உதவும்.
# கணிதத்தில் சமச்சீர்மை

## நிகழ்தகவில் சமச்சீர்

முடிவுறு எண்ணிக்கையில் நிகழக்கூடிய விளைவுகளைக் கொண்ட நிகழ்ச்சியில் வரிசைமாற்றங்களைப் பொறுத்த சமச்சீரால் ஒரு சீரான தனித்த பரவல் அமையும்.  
மெய்யெண் இடைவெளியில் அமையும் விளைவுகளைக் கொண்ட நிகழ்ச்சியில் சமநீள உள் இடைவெளிகளை ஒன்றுக்கொன்று பரிமாற்றுவது பொறுத்த சமச்சீரல் ஒரு சீரான தொடர் பரவல் அமையும்.  
"சமவாய்ப்பு முறையில் ஒரு முழுஎண்ணைத் தேர்ந்தெடுத்தல்" அல்லது "சமவாய்ப்பு முறையில் ஒரு மெய்யெண்ணைத் தேர்ந்தெடுத்தல்" போன்ற பிற நிகழ்ச்சிகளில், வரிசைமாற்றங்கள் அல்லது சமநீள உள்ளிடைவெளி பரிமாற்றம் பொறுத்த சமச்சீருடைய நிகழ்தகவுப் பரவல்களே கிடையாது. வேறெந்த நியாயமான சமச்சீர்களும் ஒரு குறிப்பிட்ட நிகழ்தகவுப் பரவலைத் தருவதில்லை. அதாவது, அதிகபட்ச சமச்சீரைத் தரும் தனித்ததொரு நிகழ்தவுப் பரவல் எதுவும் இல்லை.  
ஒரு புள்ளியில் எதிரொளிப்பு -இந்த ஒரு பரிமாண சமவமைவியமானது, நிகழ்தகவுப் பரவலை மாற்றாமல் வைத்திருக்கும்.  
விளைவுகளும் அவற்றின் தலைகீழிகளும் ஒரே பரவலைக் கொண்டிருக்குமானல், நேர்ம விளைவுகளைக் கொண்ட சமவாய்ப்புச் சோதனைகளுக்கு சமச்சீர் இருக்கக்கூடிய வாய்ப்புண்டு. எனினும் இச்சமச்சீர் ஒரு தனித்ததொரு பரவலைக் குறிப்பதில்லை.  
ஒரு ஆதிப்புள்ளியைத் தேர்ந்தெடுப்பதன் மூலம் தளம் அல்லது வெளியிலமைந்த ஒரு "சமவாய்ப்புப் புள்ளி"க்கு முறையே வட்ட அல்லது கோளச் சமச்சீர் கொண்ட ஒரு நிகழ்தகவுப் பரவலைக் காண முடியும்.
# கூகுள் அலோ

**கூகுள் அலோ** என்பது கூகுள் தயாரித்துள்ள ஒரு உடனடித் தகவற்பரிமாற்றம் செய்ய உதவும் கைபேசி பயன்பாடு (mobile app) ஆகும். இந்த அலோவில் உள்ள புத்திசாலித்தனமான பதில் அனுப்பும் தொழில்நுட்பம் மூலம் ஒருவர் தட்டச்சு உதவி இல்லாமலே பதில் செய்தி அனுப்ப இயலும். அலோ மே 18, 2016 அன்று கூகிளின் மேம்பாட்டாளர் மாநாட்டில் (கூகிள் I / O) அறிவிக்கப்பட்டு செப்டம்பர் 21, 2016 அன்று தொடங்கப்பட்டது. இந்த அலோ பயன்பாடு ஆண்ட்ராய்டு மற்றும் ஐஓஎஸ் இயங்குதளங்களில் கிடைக்கும்.
# கூகுள் அலோ

## வரலாறு

அலோ, கூகுள் மேம்பாட்டாளர் மாநாட்டில் (Google I/O) மே 18, 2016 அன்று அறிவிக்கப்பட்டது. அந்த நேரத்தில் கூகிள் 2016 கோடைகாலத்தில் அலோ வெளியிடப்படும் என்று கூறப்பட்டது. அறிவித்தது போலவே, கூகிள் செப்டம்பர் 21, 2016 அன்று அலோவை வெளியிட்டது.
# கூகுள் அலோ

## அம்சங்கள்

அலோ தொலைபேசி எண்களைச் சார்ந்தது.
# கூகுள் அலோ

## அம்சங்கள்

### இயல்புநிலையில்

அலோவின் "ஸ்மார்ட் பதில்" செயல்பாடு, கூகிள் இயந்திர கற்றல் தொழில்நுட்பத்தைப் பயன்படுத்தி ஒருவர் என்ன பதில் செய்திகள் அனுப்பலாம் என்று பரிந்துரைக்கும். பயன்பாட்டாளர் தமக்குத் தேவையான பதிலைத் தேர்தெடுத்து அனுப்பலாம். பதில்களைப் பரிந்துரைக்கும் பொருட்டு, அப்பயனருக்கு வரும் படிமங்களையும் அலோ ஆராய்கிறது. கூகிள் அகப்பெட்டி (Inbox) பயன்பாட்டில் காணப்படும் ஸ்மார்ட் பதில் அம்சம் போன்று, காலப்போக்கில் பயனர் நடத்தையில் இருந்து அலோவும் அதன் பரிந்துரைகளை மேம்படுத்திக் கொள்கிறது. உரையாடலுக்கான மெய்நிகர் உதவியாகவுள்ள ”கூகுள் அசிஸ்டெண்ட்”க்கு உதவும் பயன்பாடுகளுள் அலோவும் ஒன்றாகும்.
# கூகுள் அலோ

## அம்சங்கள்

### மறைவு நிலை

காலாவதியாகும் அரட்டைகள், தனிப்பட்ட அறிவிப்புகள் இறுதிவரை மறையாக்கம் (end-to-end encryption) ஆகியவற்றை உள்ளடக்கிய மறைவு நிலையானது (Incognito mode) அலோவில் ஒரு விருப்பத் தேர்வாக உள்ளது.
# கூகுள் அலோ

## ஏற்றுக் கொள்ளுதல்

### மெய்நிகர் உதவி

பிசி வேர்ல்டின் மார்க் ஹேச்மேன் அலோவிற்கு சாதகமான திறனாய்வைக் கொடுத்துள்ளார்.
# கூகுள் அலோ

## ஏற்றுக் கொள்ளுதல்

### விருப்ப மறையாக்கம்

கூகிள் அலோ அறிமுகப்படுத்தப்பட்டதைத் தொடர்ந்து அதில் இறுதி வரை மறையாக்கம் இயல்பாக அணைக்கப்பட்டு நிறுத்தப்பட்டுள்ளதால் அரசின் கண்காணிப்புக்கு வழிவகுத்துக் கொடுப்பதாக, பாதுகாப்பு வல்லுநர்களும் அந்தரங்க உரிமைக்காக குரல்கொடுப்போரும் விமர்சிக்கின்றனர்.
# கூகுள் அலோ

## ஏற்றுக் கொள்ளுதல்

### செய்தி தக்கவைப்பு

அலோ முதல் அறிமுகப்படுத்தப்பட்ட போது, அதன் டெவலப்பர்கள் மட்டும் தற்காலிகமாகக் மறைநிலை அல்லாத செய்திகளை சேமிப்பது பற்றி பேசினார்கள்.
# கூகுள் அலோ

## மேலும் பார்க்க

- Comparison of instant messaging clients
- Google Duo
- Google Hangouts
- Spaces (app)
# காரோ மொழி

**காரோ மொழி** (*Garo*) இந்திய மொழிகளில் ஒன்றாகும். இம்மொழி மேகாலயா மாநிலத்தின் காரோ மலைத்தொடர்களில் பரவலாக பேசப்படுகிறது. மேலும் அஸ்ஸாம், திரிபுரா ஆகிய இந்திய மாநிலங்களிலும் வங்காளதேசத்திலும் பேசப்படுகிறது.
# காரோ மொழி

## மொழியின் விவரங்கள்

காரோ மொழி திபெத்திய-பர்மிய மொழிக் குடும்பத்தின் |சீன-திபெத்திய மொழிக்குடும்பத்தின்]] கிளை மொழிக்குடும்பமான போடோ-காரோவைச் சேர்ந்தது.2001 மக்கட்தொகை கணக்கெடுப்பின் படி இந்தியாவில் 889,000 மக்கள் காரோ மொழியைப் பேசுகிறார்கள்.வங்காளதேசத்தில் 130,000 மக்கள் காரோ மொழியை பேசுகிறார்கள்.இம்மொழி மேகாலயா மாநிலத்தின் அலுவல் மொழியாகவும் பயன்படுத்தப்படுகிறது.
# காரோ மொழி

## இதனையும் காண்க

- காரோ மக்கள்
- காரோ மலை
# உண்மையான கட்டுப்பாட்டுக் கோடு

பகுதியில் அமைந்த உண்மையான எல்லைக்கட்டுப்பாட்டுக் கோடு]]  
**உண்மையான கட்டுப்பாட்டுக் கோடு** அல்லது **மெய்யான கட்டுப்பாட்டுக் கோடு** (*Line of Actual Control -LAC*), இந்தியா மற்றும் சீனாவுக்கும் இடையே அமைந்த செயலூக்கும் கொண்ட எல்லைக்கோடாகும். 4057 கிலோ மீட்டர் நீளம் கொண்ட இக்கட்டுப்பாட்டுக் கோடு இந்தியாவின் ஐந்து மாநிலங்களைக் கடக்கிறது. அவை: மேற்கில் லடாக், நடுவில் உத்தரகாண்ட் மற்றும் இமாசலப் பிரதேசம், கிழக்கில் சிக்கிம் மற்றும் அருணாசலப் பிரதேசம் ஆகும். இந்திய சீனப் போருக்குப் பின்னர், இருநாடுகளின் எல்லையாக உண்மையான கட்டுப்பாட்டுக் கோடு விளங்குகிறது.  
அக்டோபர் 2013-இல் இந்திய-சீன நாடுகள், எல்லையில் பதற்றம் ஏற்படாமல் இருக்க, எல்லைக் கட்டுப்பாட்டு கோட்டருகில் இரு நாட்டு இராணுவப்படைகளும் ரோந்து சுற்றி வர உடன்படிக்கை செய்து கொண்டன.
# உண்மையான கட்டுப்பாட்டுக் கோடு

## இதனையும் காண்க

- அக்சாய் சின்
- சியாச்சின் பனியாறு
- கட்டுப்பாட்டு கோடு
- இந்திய சீனப் போர்
- தவுலத் பெக் ஓல்டி
- துர்புக்-சியோக்-தவுலத் பெக் ஓல்டி சாலை
- சியோக் ஆறு
- கல்வான் நதி
- பாங்காங் ஏரி
- திஸ்கித்
- துர்புக்
# கிருஷ்ணசந்தர்

**கிருஷ்ணசந்தரன்** (*Krishnachandran*) இந்தியத் திரைப்படப் பின்னணிப் பாடகரும், நடிகரும் பின்னணிக் குரல் கலைஞருமாவார்.
# கிருஷ்ணசந்தர்

## விருதுகள்

- 1994 சிறந்த பின்னணிக் குரல் கலைஞருக்கான கேரள மாநில திரைப்பட விருது (கபூலிவாலா- வினீத்)
- 1997 சிறந்த பின்னணிக் குரல் கலைஞருக்கான கேரள மாநில திரைப்பட விருது
# கிருஷ்ணசந்தர்

## பாடிய சில பாடல்கள்

| திரைப்படம் | பாடல் | உடன் பாடியவர் | இசை | பாடலாசிரியர் | குறிப்பு |
| --- | --- | --- | --- | --- | --- |
| அள்ளி வச்ச மல்லிகையே |  |  |  |  |  |
| கோழி கூவுது | ஏதோ மோகம் ஏதோ தாகம் | ௭ஸ்.ஜானகி | இளையராஜா |  |  |
| கோபுரங்கள் சாய்வதில்லை | பூவாடைக்காற்று வந்து | இளையராஜா, எஸ். ஜானகி | இளையராஜா | அறிமுகம் |  |
| ஒரு ஓடை நதியாகிறது | தென்றல் ௭ன்னை முத்தமிட்டது | பி. ௭ஸ். சசிரேகா | இளையராஜா | } |  |
# திரு. வி. க. நகர்

**திரு. வி. க. நகர்** (*Thiru. Vi. Ka Nagar*) என்பது திரு. வி. கல்யாணசுந்தரத்தின் பெயரால் வழங்கப்படும் சென்னையின் முக்கியமான பகுதிகளில் ஒன்றாகும். இவ்விடம் வடக்கு சென்னையில் உள்ளது. முற்றிலும் நகரமயமாக்கப்பட்டுள்ளதால் சென்னையின் முக்கியமான பகுதிகளுள் ஒன்றாக திகழ்கிறது.
# திரு. வி. க. நகர்

## தொகுதி

இந்த திரு. வி.க. நகரின் பெயரில் ஒரு தொகுதி உள்ளது. ஆனால் இந்தப் பகுதி புதிதாக உருவக்கப்பட்ட தொகுதியான கொளத்தூர் தொகுதியின் ஓர் அங்கமாக திகழ்கிறது. இப்பகுதியின் பெயரில் உள்ள திரு. வி.க. நகர் தொகுதியைச் சேர்ந்த பகுதிகள் பெரம்பூர், ஓட்டேரி, அயனாவரம், புளியந்தோப்பு மற்றும் பட்டாளம் ஆகும்.
# திரு. வி. க. நகர்

## பிரபலமான பகுதிகள்

திரு. வி. க. நகரில் பல திரையரங்குகள் மற்றும் பூங்காக்கள் உள்ளன. இப்பகுதியைச் சார்ந்த பெரம்பூரில் உள்ள பேரங்காடியே வடக்கு சென்னையின் முதல் பேரங்காடி ஆகும். இவ்வூரே சென்னையின் முதல் டிஸ்கோ தண்ணீர் பூங்காவை கொண்டுள்ளது. இதன் பெயர் முரசொலி மாறன் மேம்பாலப் பூங்கா என்பதாகும்.
# 2-புளோரோயெத்தனால்

|Section7=
|Section8=
}}  
2-புளோரோயெத்தனால் (2-Fluoroethanol) CH2FCH2OH என்ற வேதிவாய்ப்பாடு கொண்ட ஒரு வேதிச்சேர்மம் ஆகும். புளோரினேற்றம் அடைந்த இவ்வெளிய ஆல்ககால் ஒரு நிறமற்ற நீர்மமாகக் காணப்படுகிறது. எலிமருந்து, பூச்சிக்கொல்லி மற்ரும் மென்னுண்ணிக்கொல்லி முதலிய பயன்பாட்டுக் காரணங்களுக்காக 2-புளோரோயெத்தனால் தயாரிக்கப்படுகிறது. புளோரோ அசிட்டிக் அமிலமாக இச்சேர்மம் எளிதில் ஆக்சிசனேற்றம் அடைகிறது. புளோரோ எத்தனாலின் உயிர்கொல்லும் அளவு அதிகம் (10மி.கி/கி.கி) என்பதால் அதுவொரு உயர் நச்சாகக் கருதப்படுகிறது. இருபுளோரோ மற்றும் முப்புளோரோயெத்தனால்கள் இந்த அளவுக்கு நச்சுத்தன்மையற்றவைகளாகும்.
# கிருஷ்ணராஜ்

**கிருஷ்ணராஜ்** (*Krishnaraj;* பிறப்பு 25 திசம்பர் 1951), தமிழ்நாட்டைச் சேர்ந்த திரைப்படப் பின்னணிப் பாடகர் மற்றும் முன்னாள் உதவி இசையமைப்பாளர் ஆவார். மொத்தம் 3,000 பாடல்களுக்கு மேல் பாடியவராக அறியப்படுகிறார். தமிழகத் திரைப்படத் துறைக்கு முன்னூறுக்கும் மேற்பட்ட பாடல்களை வழங்கியுள்ளார்.
# கிருஷ்ணராஜ்

## வாழ்க்கைக் குறிப்பு

சேலம் மாவட்டம் வீரபாண்டி ஊராட்சி ஒன்றியத்துக்கு உட்பட்ட வேம்படிதாளம் எனும் ஊரில் 25 திசம்பர் 1951 அன்று நெசவுத்தொழில் பின்னணி கொண்ட வரதம்மாள் - அ. இராமசாமி இணையருக்குப் பிறந்தார் கிருஷ்ணராஜ். இவர் பெற்றோர் இசையறிவு பெற்றிருந்தனர். இவரின் ஐந்து அண்ணன்களில் இருவர் கலை ஈடுபாடு கொண்டவர்கள். வேம்படிதாளத்திலேயே இடைநிலைப் பள்ளி இறுதி (1971) பயின்றார். அதன்பின் 10 ஆண்டுகள் நெசவுத்தொழிலில் ஈடுபட்டார். இக் காலகட்டத்தில் "கேள்வி ஞான" அடிப்படையில் பாடல்கள் பாடவும் இசைக்கருவிகள் வாசிக்கவும் பழகினார். அதே ஆண்டில் இசையமைப்பாளர் ஆர். ராமானுஜனின் உதவியாளராக *ஆரா* (Arah) எனும் திரைப்படத்துக்காகப் பணியாற்றினார். எனினும் அப் படம் சில காரணங்களால் வெளியாகவில்லை. வேறு சில இசையமைப்பாளர்களுக்காக இந்து மற்றும் கிறித்தவ இறை நிகழ்வுகளில் பாடல்களைப் பாடினார். திரை வாய்ப்புகளையும் தேடத் தொடங்கினார்.  
*காதல் கோட்டை* (1996) திரைப்படத்தில் இடம்பெற்ற *வெள்ளரிக்கா பிஞ்சு வெள்ளரிக்கா* பாடலின் வழியே கவனம் பெற்றார். *பொற்காலம்* (1997) திரைப்படத்தின் *தஞ்சாவூரு மண்ணு ௭டுத்து* பாடலுக்கு, சிறந்த பின்னணிப் பாடகருக்கான தமிழக அரசின் திரைப்பட விருது பெற்றார். இப் பாடலுக்காக, முன்னாள் சிங்கப்பூர் குடியரசுத் தலைவர் செல்லப்பன் இராமநாதனின் (1924-2016) நேரடிப் பாராட்டையும் பெற்றார். 2016-இல் இராமநாதன் மறைந்தபின் அவரின் இறுதி ஊர்வலத்தில் இப்பாடல் இசைக்கப்பட்டது.
# கிருஷ்ணராஜ்

## பாடல் பட்டியல் (பகுதியளவு)
# கிருஷ்ணராஜ்

## விருதுகள்

தம்ஸ் அப் விருது, ருச்சி விருது, ரோஜா விருது மற்றும் சினிமா எக்ஸ்பிரஸ் விருது<nowiki/>களைப் பெற்றார். தமிழ்நாடு அரசின் அமைப்பான தமிழ்நாடு இயல் இசை நாடக மன்றம் வழங்கிய கலைமாமணி விருது<nowiki/>ம் பெற்றார்.
# ஜேம்ஸ் எம். புக்கானன்

**ஜேம்ஸ் எம். புக்கானன்** (*James M. Buchanan*, /bjuːˈkænᵻn/; 1919, அக்டோபர் 3 – 2013, சனவரி 9, ) அமெரிக்காவின் பிரபல பொருளாதார நிபுணரும், "பொது தேர்ந்தெடுத்தல் கோட்பாட்டை" (*Public Choice Theory*) உருவாக்கியவரும், அதற்கான நோபல் பரிசை 1986 இல் ஈட்டியவருமாவார்.  
பொது தேர்ந்தெடுத்தல் கோட்பாடு பொருளாதாரத்தையும், அரசியல் முடிவெடுத்தலையும், அலசி ஆராயும் தனித்துவம் மிக்க கோட்பாடாக கருதப்பட்டதால், உலக பொருளாதார வல்லுநர்கள் மத்தியில் பெரும் வரவேற்பைப் பெற்று, உலகப் புகழ்பெற்றது.
# ஜேம்ஸ் எம். புக்கானன்

## வாழ்க்கைப் பின்னணி

1919, அக்டோபர் 3இல் அமெரிக்காவின் டென்னசி மாநிலம் மெம்ஃபிஸ் நகரில் ஒரு ஏழ்மையான குடும்பத்தில் பிறந்த புக்கானன், படிப்பில் சிறந்து விளங்கினார். இளம் வயது முதலே பொருளாதாரத்தில் அதிக நாட்டம் கொண்டிருந்த அவர், ஜெர்மன் பொருளாதார நிபுணரான 'நட் விக்செல்' (*Knut Wicksell*) எழுதிய கட்டுரையால் ஈர்க்கப்பட்டு, அதை ஆங்கிலத்தில் மொழிபெயர்த்தவர்.  
ஜேம்ஸ், லைலா என்ற தம்பதியருக்கு மூத்த மகனாகப் பிறந்த புக்கானன், 1890இல், டென்னிசியின் கவர்னராக பணியாற்றிய 'ஜான் பி புக்கானன்', என்பவரின் (*John Price Buchanan, (1847 – 1930*) பேரன் என்பது குறிப்பிடத்தக்கது.  
தற்போதுள்ள, 'மத்திய டென்னிசி மாநில பல்கலைக்கழகம்' (*Middle Tennessee State University*) என அழைக்கப்படும் 'மத்திய டென்னிசி அரசு ஆசிரியர் கல்லூரியில்' 1940இல் பட்டம் பெற்ற அவர், 1941இல், டென்னசி பல்கலைக்கழகத்தில் எம். எஸ். (*M.S.*) நிறைவு செய்தார்.
# தா. ச. துரைராசா

**தா. ச. துரைராசா** யாழ்ப்பாணத்தைச் சேர்ந்த அரசியலாளர். தமிழ்க் காங்கிரஸ் கட்சியைச் சேர்ந்த இவர் நீண்ட காலம் யாழ்ப்பாண மாநகர சபை உறுப்பினராகவும், 7 சனவரி1961 முதல் 12 பெப்ரவரி 1962 வரை ஒரு தடவையும், 15 மே 1963 முதல் 6 மே 1964 வரை இன்னொரு தடவையுமான இரண்டு தடவைகள் யாழ்ப்பாண மாநகர முதல்வராகவும் பணியாற்றியவர்.
# தா. ச. துரைராசா

## குடும்பம்

இவர், நாகேஸ்வரி என்பவரைத் திருமணம் செய்தார். வவுனியா மாவட்ட ஐக்கிய தேசியக் கட்சிப் நாடாளுமன்ற உறுப்பினரும், கல்விக்கான இராசாங்க அமைச்சராகப் பணியாற்றியவருமான இராஜமனோகரி புலேந்திரன் இவர்களது மகளாவார். இவரது மருமகன் கே. டி. புலேந்திரனும் வவுனியா மாவட்ட ஐக்கிய தேசியக் கட்சி அமைப்பாளராகவும், வவுனியா நகர மன்ற உறுப்பினராகவும் இருந்தார்.
# மகேசு பட்

**மகேஷ் பட்** (*Mahesh Bhatt* பிறப்பு 1948, செப்டம்பர் 20);இந்திய பிரபல இந்தித், திரைப்பட இயக்குநரும், தயாரிப்பாளரும், திரைக்கதை ஆசிரியருமாவார். இவர் தேசிய திரைப்பட விருது, ‘சிறப்பு நடுவர் குழு’ விருது (*Special jury*), நர்கிசு தத் விருது (*Nargis Dutt Award*), மற்றும் பிலிம்பேர் விருதுகள் உள்ளிட்ட ஏராளமான விருதுகளைப் பெற்றுள்ளார். மகேசு பட், ஐக்கிய அமெரிக்காவின் ‘டீச் எய்ட்ஸ்’ (*TeachAIDS*) என்ற தன்னார்வ அமைப்பின் ஆலோசனைக் குழுவில் உறுப்பினராகவும் செயல்பட்டு வருகிறார்.
# மகேசு பட்

## வாழ்க்கைக் குறிப்பு

மகேசு பட், 1948, செப்டம்பர் 20இல் மும்பையில் பிறந்தார். இவரது சிறுவயதிலேயே இவரது பெற்றோர்கள் பிரிந்ததனர். இவர் தனது தாய் ஷிரின் முகமது அலியின் அரவணைப்பில் வளர்க்கப் பட்டார் (இவரது தந்தை 'நானாபாய் பட்', ஒரு இயக்குநர் மற்றும் தயாரிப்பாளர் ஆவார்). மகேசு பட்டின் தந்தை ஒரு இந்து சமயத்தைச் சார்ந்த குசராத்தி பிராமணராகவும், மற்றும் தாயார் தாவூதி போரா பின்னணியில் உருவான குசராத்தி இசுலாமிய சமூகத்தைச் சார்ந்தவராக இருந்தது குறிப்பிடத்தக்கது.
# மகேசு பட்

## வாழ்க்கைக் குறிப்பு

### இயக்குநர்

மகேசு பட் தவரது குடும்ப நண்பர் ஒருவரின் உதவியால் *ராஜ் கோஸ்லா* என்பவரிடம் துணை இயக்குநராக சேர்ந்தவர், தனது 21ஆவது வயதிலேயே இயக்குநராக அறிமுகமானார். 1984இல் இவர் தயாரித்த ‘ஸாரான்ஷ்’ திரைப்படம் 14ஆவது மாஸ்கோ சர்வதேசத் திரைப்பட விழாவில் திரையிடப்பட்டது. மேலும், 1986இல் வெளிவந்த ‘நாம்’ திரைப்படம் இவரது முதல் வர்த்தகத் திரைப்படமாக கருதப்பட்டது.
# இயோசினோரி ஓசூமி

(பிறப்பு பிப்பரவரி 9, 1945) ஓர் சப்பானிய உயிரணுவியல் ஆய்வாளர். உயிரணுக்கள் சிலசூழல்களில் தன்னையே அழித்துக்கொள்கின்றன. உயிரணுக்கள் தன்னையே அழித்துக்கொள்ளும் இத்துறையில் இவர் பெயர் நாட்டியவர். 2016 ஆண்டிற்கான உடலியக்கவியல் மருத்துவ நோபல் பரிசை வென்றுள்ளார். இயோசினோரி ஓசூமி தோக்கியோ தொழினுட்பக் கழகத்தில் முன்னெல்லை ஆய்வு நடுவத்தில் பேராசிரியராகப் பணியாற்றுகிறார். இவர் அடிப்படை அறிவியல் பிரிவுக்கான கியோட்டோ பரிசை 2012 இல் வென்றார்
# இயோசினோரி ஓசூமி

## வாழ்க்கைக் குறிப்பு

ஓசூமி பிப்பிரவரி 9, 1945 இல் சப்பானில் புக்குவோக்கா (Fukuoka) என்னுமிடத்தில் பிறந்தார். 1967 ஆம் ஆண்டு அறிவியலில் இளநிலைப் பட்டம் பெற்றார். பின்னர் 1974 இல் 'D.Sci' என்னும் முனைவர்ப்பட்டம் பெற்றார். இவ்விரண்டையுமே தோக்கியோ பல்கலைக்கழகத்தில் பெற்றார். 1974-77 காலப்பகுதியில் அமெரிக்காவில் நியூயார்க்கு நகரத்தில் உள்ள இராக்கபெல்லர் பல்கலைக்கழகத்தில் முதுமுனைவராக ஆய்வு செய்தார்.
# இயோசினோரி ஓசூமி

## படைப்புகள்

-
-
-
-
-
-
-
# பி. எஸ். சிவபாக்கியம்

**பி. எஸ். சிவபாக்கியம்** தமிழ்த் திரைப்பட நடிகையும் பாடகியுமாவார். இவர் பாடிய பாடல்கள் கிராமப்போன் இசைத்தட்டுகளில் பதிவு செய்யப்பட்டவை இவரின் சிறப்பாகும். இவர் பாடிய *வண்ணான் வந்தானே...* எனும் பாடல் அக்காலத்தில் புகழ்பெற்ற ஒன்றாகும். பிற்காலத்தில் தாய் கதைப்பாத்திரங்களில் நடித்தார்.
# பி. எஸ். சிவபாக்கியம்

## நடித்த திரைப்படங்களின் பட்டியல்

1. ஸ்ரீ கிருஷ்ண லீலா (1934)
1. திரௌபதி வஸ்திராபகரணம் (1934)
1. நல்லதங்காள் (1935)
1. பக்த துருவன் (1935)
1. பீஷ்மா (1936) - இந்தத் திரைப்படத்தில் நகைச்சுவைக் காட்சிகளில் நடித்தார்.
1. லீலாவதி சுலோசனா (1936)
1. மிஸ் சுந்தரி (1937)
1. பாண்டுரங்கன் (1939)
1. பக்த கௌரி (1941) - இந்தத் திரைப்படத்தில் எஸ். டி. சுப்பையாவின் அம்மாவாக நடித்தார். கொடுமைகள் செய்யும் மாமியார் கதைப்பாத்திரமாகும்.
1. அருந்ததி (1943)
1. திவான் பகதூர் (1943)
1. ஆரவல்லி சூரவல்லி (1946),
1. போஜன் (1948)
1. ஞானசௌந்தரி (1948)
1. திருமழிசை ஆழ்வார் (1948)
1. மாமியார் (1953)
# பி. எஸ். சிவபாக்கியம்

## மறைவு

சிவபாக்கியம், மகிழுந்து விபத்து ஒன்றில் உயிரிழந்தார்.
# அசிட்டிக் ஆக்சாலிக் நீரிலி

**அசிட்டிக் ஆக்சாலிக் நீரிலி** *(Acetic oxalic anhydride)* C<sub>6</sub>H<sub>6</sub>O<sub>6</sub> என்ற வேதியியல் வாய்ப்பாடும் (H3C-(C=O)-O-(C=O)-)2 என்ற கட்டமைப்பு வாய்ப்பாடும் கொண்ட ஒரு வேதிச்சேர்மம் ஆகும். இச்சேர்மம் ஒரு கலப்பு நீரிலி வகையாகப் பார்க்கப்படுகிறது. முன்னர் 2:1 என்ற மூலக்கூற்று விகிதத்தில் அசிட்டிக் அமிலமும் (H3C-(C=O)OH), ஆக்சாலிக் அமிலமும் ((-(C=O)OH)2) சேர்ந்து இரண்டு நீர் மூலக்கூறுகளை இழப்பிற்குப் பின் அசிட்டிக் ஆக்சாலிக் நீரிலி உருவாகிறது.
# அசிட்டிக் ஆக்சாலிக் நீரிலி

## தயாரிப்பு

அசிட்டிக் ஆக்சாலிக் நீரிலியை மற்ற சில நீரிலிகளைப் போல நேரடியாக அமிலங்களிலில் இருந்து தயாரிக்க முடியாது. 1953 ஆம் ஆண்டு டபிள்யூ. எட்வார்டும் டபிள்யூ.எம். என்லெயும் தொகுப்பு முறையில் இச்சேர்மத்தைத் தயாரித்தனர். இதற்காக −5 ° செல்சியசு வெப்பநிலையில், டை எத்தில் ஈதர் உடன் அசிட்டைல் குளோரைடு சேர்த்து இதனுடன் வெள்ளி ஆக்சலேட்டை வினைபுரியச்செய்தார்கள். பின்னர், குறைவான அழுத்தத்தில் கரைப்பானை காய்ச்சி வடித்து அசிட்டிக் ஆக்சாலிக் நீரிலியை தயாரித்தனர். நீரற்ற ஆக்சாலிக் அமிலத்தை கீட்டினுடன் (H2C=C=O) சேர்த்தும் இதைத் தயாரிக்க முடியும்.
# அசிட்டிக் ஆக்சாலிக் நீரிலி

## பண்புகள்

அசிட்டிக் ஆக்சாலிக் நீரிலி நிறமற்ற, நிலைப்புத்தன்மையற்ற ஒரு படிகத் திண்மம் ஆகும். டை எத்தில் ஈதரில் கரையும். −3 ° செல்சியசு வெப்பநிலையில் அசிட்டிக் நீரிலி (H3C-(C=O)-)2O , கார்பனீராக்சைடு (CO
2), கார்பனோராக்சைடு (CO) சேர்மங்களாகச் சிதைவடையும். நீருடன் சேர்ந்து அசிட்டிக் அமிலமாகவும், ஆக்சாலிக் அமிலமாகவும் நீராற்பகுப்பு அடைகிறது .
நீரற்ற ஆக்சாலிக் அமிலத்தை அசிட்டிக் நீரிலியால் சிதைக்கும் போது ஓர் இடைநிலைச் சேர்மமாக அசிட்டிக் ஆக்சாலிக் நீரிலி இருக்கக்கூடுமென்றும் ஊகிக்கப்படுகிறது .
# கொலம்பியாவின் ஆயுதமேந்திய புரட்சிப் படை

**கொலம்பியாவின் ஆயுதமேந்திய புரட்சிப் படை** (*Revolutionary Armed Forces of Colombia—People's Army*) அல்லது **எப்பார்க்** (*FARC*) என்பது தென் அமெரிக்கா கண்டத்தின் வடமேற்குப் பகுதியில் அமைந்துள்ள நாடான கொலொம்பியாவில் அரசுக்கு எதிராக 52 ஆண்டுகளாகப் போராடிக்கொண்டிருக்கும் மக்களின் போராட்ட அமைப்பு ஆகும். 1964 ஆம் ஆண்டு இந்த அமைப்பு துவங்கப்பட்டு இன்றுவரை போராட்டம் நடத்திக்கொண்டு உள்ளது. இவ்வமைப்பு அதிகமாக ஆய்தப்படையின் போர் உத்திகளை வகுத்து போராடிக்கொண்டு உள்ளது.
# கேம்போ டெல் செலியோ

**கேம்போ டெல் செலியோ** (*Campo del Cielo*) தென் அமெரிக்கா கண்டத்தில் அர்சென்டினா நாட்டில் அமைந்துள்ள ஒரு பகுதியாகும். இப்பகுதியை விண்கற்களின் சொர்க்கம் என்று அழைக்கிறார்கள். இங்கு 1576 ஆம் ஆண்டு 15 டன் எடைகொண்ட ஒரு கல் முதல் முதலில் கண்டுபிடிக்கப்பட்டது. இதேபோல் இதுவரை இங்கு 16 விண்கற்கள் கண்டுபிடிக்கப்பட்டுள்ளது. 2016 ஆம் ஆண்டு செப்டம்பர் மாதம் பூமிக்கு அடியில் புதைந்திருந்த 30 டன் எடைகொண்ட விண்கல் ஒன்றி தோண்டியெடுக்கப்பட்டுள்ளது. இதற்கு *கண்சடோ* (Gancedo) என்று பெயரிடப்பட்டுள்ளது. இக்கல் இதுவரைக்கிடைத்த விண்கற்களிலில் மூன்றாவது பெரிய கல் ஆகும். அதேபோல் 1980 ஆம் ஆண்டு இதே இடத்தில் கண்டுபிடிக்கப்பட்ட *எல் சாகோ* (El Chaco) என்ற விண்கல் 37 டன் எடைகொண்டதாகும். இது உலகில் கண்டுபிடிக்கப்பட்ட விண்கற்களில் இரண்டாவது பெரிய அளவு கொண்டதாகும்.
# கேம்போ டெல் செலியோ

## வெளி இணைப்பு

- campodelcielo.info
- Hoba meteorite
# கோபா

**கோபா** (*Hoba meteorite*) என்பது உலகிலேயே இதுவரை கண்டெடுக்கப்பட்ட விண்கற்களிலேயே பெரியதாகக் கருதப்படுகிறது. இவ்விண்கல் தென்னாப்பிரிக்கா கண்டத்தில் அமைந்துள்ள நமீபியா நாட்டில் பூமிக்கடியிலிருந்து எடுக்கப்பட்டது. இக்கல்லானது 1920 ஆம் ஆண்டு கண்டுபிடிக்கப்பட்டதாகும். இக்கல்லானது 3 அடி உயரமும், 9 அடி அகலமும், 9 அடி நீளமும் கொண்ட இதன் எடை கட்டும் 60 டன் உள்ளது.
# கோபா

## இவற்றையும் காண்க

- Glossary of meteoritics
# ஓட்டொ லிலியென்தால்

**ஓட்டொ லிலியென்தால்** (*Otto Lilienthal, 1848, மே 23 - 1896, ஆகஸ்ட் 10*); செருமனி நாட்டைச் சார்ந்த இவர் வானூர்தி போக்குவரத்து அமைவதற்கு ஒரு பொறி ஏற்படுத்திய முன்னோடியாக இருந்தவர். இவர் "கிளைடர் கிங்" (*Glider King*) எனவும் அழைக்கப்படுகிறார். மேலும், மிதவை வானூர்திகளை மிக வெற்றிகரமாக வடிவமைத்த முதல் நபராகவும், மிக மெல்லிய, நெகிழும் காற்றிதழ்கள் அதிக ஏற்றத்தையும், குறைவான இழுவையையும் ஏற்படுத்தும் என்பதை முதலில் கண்டறிந்தவராகவும், மேலும், நன்கு ஆவணப்படுத்தப்பட்ட, திரும்பத்திரும்ப, வெற்றிகரமான மிதந்து ஊர்தல் செய்த முதல் நபராகவும் அறியப்படுகிறார்.
# எஸ். இராமச்சந்திரன் (ஆய்வாளர்)

**எஸ். இராமச்சந்திரன்** என்பவர் தமிழ்நாட்டைச் சேர்ந்த வரலாற்றாய்வாளரும் கல்வெட்டறிஞரும் ஆவார். தென்னிந்தியச் சமூக வரலாற்று ஆய்வு நிறுவனத்தின் நிறுவனர்களுள் ஒருவர். இவர் சென்னையில் பிறந்தவர், ஈரோடு மாவட்டம் சென்னிமலை கொமரப்பா செங்குந்தர் பள்ளியிலும். மதுரை மாவட்டம் திருமங்கலம் பாண்டிய குல க்ஷத்திரிய நாடார்கள் மேல்நிலைப் பள்ளியிலும் பள்ளிக் கல்வி பயின்றவர். நாகர்கோவில் தென்திருவிதாங்கூர் இந்துக் கல்லூரியில் தமிழ் இளங்கலை பட்டப்படிப்பும் , சென்னை மாநிலக் கல்லூரி<nowiki/>யில் தமிழ் முதுகலை பட்டப்படிப்பும் பயின்றவர். பிறகு தமிழ்நாடு அரசு தொல்லியல் துறை<nowiki/>யில் , தொல்லியல்-கல்வெட்டியல் பட்டயப்படிப்பு பயின்று அத்துறையிலேயே 27 ஆண்டுகள் பணியாற்றியவர்.2005ஆம் ஆண்டில் அப்பணியிலிருந்து விருப்ப ஓய்வு பெற்று வரலாற்றாய்வில் தொடர்ந்து ஈடுபட்டு வருகிறார்.
# சான் கோசுட்டர்லிட்சு

**சான் மைக்கேல் கோசுட்டர்லிட்சு** (*John Michael Kosterlitz*) 2016 ஆம் ஆண்டிற்கான இயற்பியல் நோபல் பரிசை தாவீது தூலீசு (David Thouless), தன்கன் ஃகால்டேன் ஆகியோருடன் சேர்ந்து வென்றார். இவர் பிரௌன் பல்கலைக்கழகத்தில் இயற்பியல் துறையில் பேராசிரியராக இருக்கின்றார். பிரித்தானியராகிய இவர் இடாய்ச்சுலாந்திலிருந்து வெளியே குடியேறிய இடாய்ச்சுலாந்திய இயூதப் பெற்றோர்களுக்குப் பிறந்தார். இவருடைய தந்தையார் ஃகான்சு வால்டர் கோசுட்டர்லிட்சு முன்னோடியான உயிர்வேதியியலாளர். தாயார் ஃகான்னா கிரேசோர்னர் (Hannah Gresshorner)  
சான் மைக்கேல் கோசுட்டர்லிட்சு கேம்பிரிட்சு பல்கலைக்கழகத்தில் கான்வில் மற்றும் கெயசுக் கல்லூரியில் (Gonville and Caius College) இளநிலைப் பட்டமும் (B.A), முதுநிலைப் பட்டமும் (M.A) பெற்றார். 1969 ஆண்டு ஆக்சுபோர்டு பல்கலைக்கழகத்தில் பிரேசனோசுக் கல்லூரியில் (Brasenose College) டி.ஃபில் (D.Phil.) என்னும் முனைவர்ப்பட்டம் பெற்றார். அதன் பின்னர் சில முதுமுனைவர் பதவிகளில் இருந்தபின்னர் பர்மிங்காம் பல்கலைக்கழகத்தில் 1974 இல் விரிவுரையாளராகச் சேர்ந்து பின்னர் இரீடராகவும் (Reader) இருந்தார். பர்மிங்காம் பல்கலைக்கழகத்தில் தாவீது தூலீசு அவர்களுடனும் பின்னர் கார்னெல் பல்கலைக்கழகத்திலும் முதுமுனைவராக இருந்துள்ளார். 1982 முதல் அமெரிக்காவில் பிரௌன் பல்கலைக்கழகத்தில் இயற்பியல் துறையில் பேராசிரியராக இருக்கின்றார். பின்லாந்தில் உள்ள ஆல்டோ பல்கலைக்கழகத்தில் (Aalto University) வருகைதரு ஆய்வுப் பேராளாராக இருக்கின்றார்.  
இவருடைய ஆய்வு இயற்பியலில் திண்மநிலைக் கொள்கைகளைப் பற்றியது. இருதிரட்சி (இரு பரிமாண)ப் பொருட்கள், ஒருதிரட்சிப் பொருள்கள் முதலானவற்றைப் பற்றியது இவருடைய ஆய்வு. குறிப்பாக நிலைமுக மாற்றம் (phase transitions), சீருறா அமையம் (random systems), ஒரே தற்சுழற்சியுடைய எதிர்மின்னி அணுக்கநிலை (electron localization), சீருறா நுண்காந்த உறைநிலை (spin glass), நிலைபெயர் நிகழ்ச்சிகளாகிய உருகுதல், உறைதல் ஆகியவை இவருடைய ஆய்வுத்துறையில் சேரும்.  
கோசுட்டர்லிட்சு 1981 ஆம் ஆண்டு பிரித்தானிய இயற்பியல் கழகத்தின் மாக்சுவல் பதக்கமும் பரிசும் பெற்றார். 2000 இல் அமெரிக்க இயற்பியல் குமுகத்தின் இலார்சு ஆன்சாகர் பரிசை வென்றார்- குறிப்பாக இது கோசுட்டர்லிட்சு-தூலீசு நிலைமாற்றம் (Kosterlitz–Thouless transition) என்னும் கண்டுபிடிப்புக்காக. 1993 முதல் அமெரிக்க இயற்பியல் குமுகத்தின் பேராளராக (Fellow) இருக்கின்றார்.
# தாவீது தூலீசு

**தாவீது இயேம்சு தூலீசு** (*David James Thouless*, செப்டம்பர் 21, 1934 – 6 ஏப்ரல் 2019) பிரித்தானிய திண்மநிலை இயற்பியலாளர். இவர் 2016 ஆம் ஆண்டிற்கான இயற்பியல் நோபல் பரிசை தன்கன் ஃகால்டேன், சான் கோசுட்டர்லிட்சு ஆகியோருடன் சேர்ந்து வென்றுள்ளார். திண்மநிலையில் இடவியல் நிலைமாற்றம் (topological phase) பற்றிய கொள்கைய கண்டுபிடிப்புகளுக்காக இவர் நோபல் பரிசைப் பெற்றார்.. இவர் 1990 இல் உவுல்ஃபு பரிசை (Wolf Prize) இவர் செய்த சீருறா இருதிரட்சி திண்ம நிலைப் பொருள்கள் பற்றிய ஆய்வுகளுக்காக வென்றார்.  
தூலீசு கேம்பிரிட்சில் உள்ள விஞ்செசுட்டர் கல்லூரி, திரினிட்டி சாலையில் இளநிலை (BA) பட்டம் பெற்றார், பின்னர் கார்னெல் பல்கலைக்கழகத்தில் புகழ்பெற்ற நோபல் பரிசாளர் அன்சு பேத்தின் கீழ் முனைவர்ப்பட்டம் பெற்றார். பின்னர் கலிபோர்னியா பல்கலைக்கழகம், பெர்க்கிலியில் முதுமுனைவர் பதவியிலும் அதன் பின்னர் இங்கிலாந்தில் பர்மிங்காம் பல்கலைக்கழகத்தில் கணித இயற்பியல் துறையில் பேராசிரியராகவும் இருந்தார். அதன் பின் 1980 இல் அமெரிக்காவில் சியாட்டிலில் இருக்கும் வாசிங்கடன் பல்கலைக்கழகத்தில் இயற்பியல் பேராசிரியராகச் சேர்ந்தார்.  
தூலீசு இங்கிலாந்தின் வேந்தியக் குமுகத்தின் பேராளராகவும், அமெரிக்க இயற்பியற் குமுகத்தின் பேராளராகவும், அமெரிக்க கலை அறிவியல் அக்காதெமியின் பேராளராகவும் அமெரிக்க தேசிய அறிவியல் அக்காதெமியின் உறுப்பினரகவும் தேர்ந்தெடுக்கப்பட்டுள்ளார். இவர் 1990 இல் பெற்ற உவுல்ஃபு பரிசும், 1993 இல் பெற்ற திராக்கு பரிசும் (Dirac Prize), 2000 இல் பெற்ற இலார்சு ஆன்சாகர் பரிசும், 2016 இல் பெற்ற இயற்பியல் நோபல் பரிசும் குறிப்பிடத்தகுந்தவை.
# தாவீது தூலீசு

## சில படைப்புகள்

- J. M. Kosterlitz & D. J. Thouless, "Ordering, metastability and phase transitions in two-dimensional systems", Journal of Physics C: Solid State Physics, Vol. 6 pages 1181-1203 (1973)
- D. Thouless, M. Kohmoto, M. Nightingale & M. den Nijs, "Quantized Hall Conductance in a Two-Dimensional Periodic Potential", Phys. Rev. Lett. 49, 405 (1982).
- Topological Quantum Numbers in Nonrelativistic Physics, World Scientific Publishing Co. Pte Ltd, 1998
- The quantum mechanics of many-body systems (Pure and applied physics series), Academic Press, 1972
# தாவீது தூலீசு

## வெளியிணைப்புகள்

- David Thouless profile in the LANL Daily News Bulletin
- *David James Thouless, University of Washington: 2000 Lars Onsager Prize Recipient* (Americal Physical Society)
# தன்கன் ஆல்டேன்

**பிரெடரிக்கு தன்கன் மைக்கேல் ஆல்டேன்** (*Frederick Duncan Michael Haldane*, வேந்தியக் குமுகப் பேராளர் FRS, பிறப்பு: செப்டம்பர் 14, 1951) ஒரு பிரித்தானிய இயற்பியலாளர். இவர் ஐக்கிய அமெரிக்காவில் பிரின்சிட்டன் பல்கலைக்கழகத்தில் இயூச்சீன் ஃகிகின்சு இயற்பியல் பேராசிரியராக (Eugene Higgins Professor of Physics) இருக்கின்றார். கனடாவில் வாட்டர்லூவில் உள்ள பெரிமீட்டர் இயற்பியல் கழகத்தில் வருகைதரு சிறப்புறு ஆய்வுத்தலைவராகவும் இருக்கின்றார். 2016 ஆம் ஆண்டிற்கான இயற்பியல் நோபல் பரிசை சான் கோசுட்டர்லிட்சு, தாவீது தூலீசு ஆகியோருடன் சேர்ந்து வென்றுள்ளார்.  
இவர் இலண்டலில் புனித பவுல் பள்ளையில் படித்தார், பின்னர் கேம்பிரிட்சில் கிறித்துவின் கல்லூரியில் படித்தார்.
திண்மநிலை இயற்பியல் துறையில் பலவகையான அடிப்படையான ஆய்வுக் கண்டுபிடிப்புகளுக்காக நன்கு அறியப்பட்டவர். குறிப்பாக இலூத்திங்கர் நீர்மம், ஒற்றைத் திரட்சி தற்சுழற்சிச் சங்கிலிகள், பின்ன குவாண்டம் ஃகால் விளைவு முதலானவற்றைச் சுட்டலாம். இலண்டனின் வேந்தியக் குமுகத்தின் பேராளராகவும், அமெரிக்கக் கலை அறிவியல் அக்காதெமியின் பேராளராகவும், அமெரிக்க இயற்பியல் குமுகத்தின் பேராளராகவ்வும், ஐக்கிய இராச்சியத்தின் இயற்பியல் கழகத்தின் பேராளராகவும் அமெரிக்க அறிவியல் முன்னேற்றத்துக்கான கழகத்தின் பேராளராகவும் தேர்ந்தெடுக்கப்பட்டுள்ளார். 1993 இல் அமெரிக்க இயற்பியல் குகுகத்தின் பக்கிலி பரிசு என்னும் ஆலிவர் பக்கிலி திண்மநிலைப் பரிசை வென்றுள்ளார்; 1984-88 காலப்பகுதியில் ஆஃபிரடு பி. சுலோன் நிறுவனத்தின் ஆய்வுப் பேராளராகவும், 2008 ஆம் ஆண்டு இலாரன்சு தலைவராகவும் இருந்திருக்கின்றார், 2012 இல் திராக்குப் பதக்கத்தையும் 2016 இல் நோபல் பரிசையும் வென்றுள்ளார்.
# நல் சரோவர் பறவைகள் சரணாலயம்

**நல் சரோவர் பறவைகள் சரணாலயம்** அல்லது **நல் சரோவர்** (*Nal Sarovar Bird Sanctuary, Nal Sarovar*) இந்தியாவின், குசராத்து மாநில அகமதாபாத் நகரத்திலிருந்து தென்மேற்கே சுமார் 64 கிலோமீட்டர் தொலைவிலுள்ள "சனந்த் கிராமம்" அருகில் அமைந்துள்ள மிகப்பெரிய சதுப்புநில ஏரியாகும். 120.82 சதுர கிலோமீட்டர் (46.65 சதுர மைல்) சுற்றுப்புற சதுப்பு கொண்ட முதன்மை ஏரியான இவ்வேரி, 1969 ஆம் ஆண்டு, ஏப்ரலில் ஒரு பறவைகள் சரணாலயமாக அறிவிக்கப்பட்டது. இந்தியாவின் பேரேரிகளில் ஒன்றாகவும், குசராத்தின் பெரிய சதுப்புநில பறவை சரணாலயமாகவும் காணப்படும் இங்கு, பிரதானமாக குளிர் காலத்திலும், வசந்த காலத்திலும் இடம்பெயரும் பறவைகள் பெருமளவில் வசித்து வருகின்றன.
# நல் சரோவர் பறவைகள் சரணாலயம்

## வெளியிணைப்புகள்

- Nal Sarovar Birds Sanctuary
- Official websites: Forests & Environment Department; State Government of Gujarat, India
# 4-புளோரோபென்சாயிக் அமிலம்

**4-புளோரோபென்சாயிக் அமிலம்** *(4-Fluorobenzoic acid)* C<sub>7</sub>H<sub>5</sub>FO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பாரா-புளோரோபென்சாயிக் அமிலம் என்ற பெயராலும் அழைக்கப்படும் இச்சேர்மம் நிறமற்ற திண்மமாகக் காணப்படுகிறது. பென்சாயிக் அமிலம் மற்றும் கார்பாக்சிலிக் அமிலம் அகியனவற்றின் வழிப்பொருளாகவும், செயற்கைமுறையிலான ஒரு இடைநிலைச் சேர்மமாகவும் 4-புளோரோபென்சாயிக் அமிலம் கருதப்படுகிறது.
# 4-புளோரோபென்சாயிக் அமிலம்

## தயாரிப்பு

சிகீமான் வினையின் வழியாக 4-புளோரோபென்சாயிக் அமிலம் தயாரிக்கப்படுகிறது. எத்தில் எசுத்தராக பாதுகாக்கப்பட்டுள்ள 4-அமினோபென்சாயிக் அமிலம் முதலில் ஈரசோனியம் உப்பாக்கப்படுகிறது. பின்னர் டெட்ராபுளோரோபோரேட்டு சேர்ப்பதன் மூலம் விளைபொருளுடன் புளோரைடு அறிமுகப்படுத்தப்படுகிறது. எசுத்தரை நீராற்பகுப்பு செய்தால் அது தனி அமிலமாக மீள்விக்கப்படுகிறது  
:  
4-புளோரோசின்னமிக் அமிலம் வளிம உயிரின மாற்றம் மூலமாக 4-புளோரோபென்சாயிக் அமிலம் உருவாதலும் அறியப்பட்டுள்ளது.
# தமிழர் இடையே பௌத்தம்

காஞ்சியில் பிறந்ததாக கருதப்படும் சான் பௌத்தத்தின் நிறுவனர் போதி தர்மர்.]]  
**தமிழர் இடையே பௌத்தம்**, வரலாற்றுக் காலத்திலிருந்து தமிழகம் மற்றும் யாழ்ப்பாணக் குடாவில் நிலவி வந்தது.